འོ་ན་ཞལ་ཏ་མཁན་བླ་མ་ཀུན་དགའ་དོན་གྲུབ་བྱ་བ་འདི་སུ་ཡིན་སྙམ་ན།སྙེ་མདོ་བའི་ཁྱིམ་བརྒྱུད་དུ་འཁྲུངས་པའི་སྙེ་མདོ་པ་ཀུན་དགའ་དོན་གྲུབ་ཡིན་ལ།མཁས་དབང་འདི་ཉིད་ཀྱི་འཁྲུངས་འདས་ཐད་བསྟན་རྩིས་དང་ཆོས་འབྱུང་ལོ་རྒྱུས་གཞན་ཁག་ནང་བཞེད་ཚུལ་མི་མཐུན་ཞིང་།ཆག་ལོའིདུས་འཁོར་ཆོས་འབྱུངགི་ཁུངས་བཙུན་པར་མཐོང་བས་དེ་ལྟར་ན་དམ་པ་འདི་ནི་རབ་བྱུང་ལྔ་པའི་ས་ཕོ་འབྲུག་སྤྱི་ལོལོར་འཁྲུངས་ནས་རབ་བྱུང་དྲུག་པའི་ས་ཕོ་འབྲུག་སྤྱི་ལོལོར་སྐུ་གཤེགས་ཤིང་།མར་ཤངས་བཀའ་བརྒྱུད་དང་།རྙིང་མ།བཀའ་གདམས།ས་སྐྱ།ཞི་བྱེད།སྦྱོར་དྲུགབསྙེན་སྒྲུབ་སོགས་བོད་དུ་གྲགས་པའི་རིས་མེད་སྒྲུབ་བརྒྱུད་ཀུན་ལ་རྡོ་རུས་འཕྲོད་པར་སྒྲུབ་པ་སྙིང་པོར་མཛད་པའི་མཁས་གྲུབ་གཉིས་ལྡན་གྱི་སྐྱེས་བུ་ཆེན་པོ་ཞིག་ཡིནགཞན་ཡང་དམ་པ་འདི་ཉིད་ནི་གྲུབ་ཐོབ་ཨོ་རྒྱན་པའི་ཐུགས་སྲས་སུ་གྱུར་པ་མ་ཟད།རྗེ་རང་བྱུང་རྡོ་རྗེར་གྲུབ་ཆེན་ཨོ་རྒྱན་པའི་ཐུགས་བཞེས་བཞིན་དུས་འཁོར་སོགས་གྲུབ་ཆེན་རིན་པོ་ཆེའི་ཆོས་མཐའ་དག་ཕུལ་མཁན་གྱི་བླ་མ་དང་།མཁས་གྲུབ་དར་རྒྱལ་བ་དང་གསང་ཕུ་བ་ཡོན་ཏན་དཔལ།སི་ཏུ་རིན་ཆེན་དཔལ།དུ་དབེན་ཤ་སོགས་མཁས་བཙུན་གྱི་དགེ་བའི་བཤེས་གཉེན་དང་དཔོན་ཆེ་རྒུ་མང་པོས་ཞབས་ལ་གཏུགས་པ་ལས་ཀྱངམཁྱེན་བརྩེ་ནུས་གསུམ་འགྲན་ཟླ་བྲལ་བའི་བླ་མ་ཞིག་ཡིན་པ་རྟོགས་ཐུབ་པས།དེ་འདྲའི་སྐྱེས་བུ་ཆེན་པོ་ཞིག་གིས་ཞལ་ཏ་མཛད་པ་འོས་ཤིང་།དུས་ཀྱི་ཆ་ནས་ཀྱང་ཚལ་པའི་བསྟན་འགྱུར་བསྡུ་སྒྲིག་མཛད་པའི་སྤྱི་ལོནསབར་གྱི་ལོ་དེ་དམ་པ་འདི་དགུང་ལོནསབར་བཞེས་པའི་ལོ་ཡིན་པ་བཅས་ལོ་དུས་ཀྱང་སྟབས་འགྲིག་ཐུབ་པ་ཡིན།གཞན་ཡང་ཚལ་ཡང་དགོན་པ་བླ་མར་བསྟན་ཚུལ་དང་ཚལ་པ་དཔོན་དྲུང་ཆེན་སྨོན་ལམ་རྡོ་རྗེ་ཡབ་སྲས་སྐུ་རིང་ལ་གྲུབ་ཐོབ་ཨོ་རྒྱན་པ་དང་རྗེ་རང་བྱུང་རྡོ་རྗེ་རྣམ་གཉིས་སྔ་ཕྱིར་ཞབས་བཅག་འགྲོ་དོན་སྤེལ་ཚུལ་སོགས་གང་ལ་བརྟག་ཀྱང་དེའི་འཁོར་རམ་གྲོགས་འདྲིས་ཡོད་པ་ཞིག་བྱ་བའི་སྣེ་མོ་འཛིན་པར་གདན་དྲངས་པ་རང་རེའི་མི་གཤིས་ཆ་ནས་ཀྱང་དཔོག་ཐུབ་པ་ཡིན།